Blaze7451/Wiki-th-20250601 huggingface dataset:
เทศบาลเมืองมะขามคู่

เทศบาลเมืองมะขามคู่ เป็นเทศบาลเมืองแห่งหนึ่งในอำเภอนิคมพัฒนา จังหวัดระยอง มีพื้นที่ครอบคลุมตำบลมะขามคู่ทั้งตำบล เดิมมีฐานะเป็นเทศบาลตำบล ต่อมาได้รับการเปลี่ยนแปลงฐานะเป็นเทศบาลเมืองเมื่อวันที่ 28 มีนาคม พ.ศ. 2568
เขตเทศบาลเมืองมะขามคู่มีพื้นที่ 108 ตารางกิโลเมตร มีประชากรใน พ.ศ. 2567 จำนวน 15,389 คน ประชากรส่วนใหญ่ในเขตเทศบาลประกอบอาชีพทำไร่และทำงานในโรงงานอุตสาหกรรม มีทางหลวงแผ่นดินหมายเลข 36 และทางหลวงแผ่นดินหมายเลข 3375 ตัดผ่านพื้นที่

**ที่ตั้งและอาณาเขต**
เขตเทศบาลเมืองมะขามคู่ตั้งอยู่ทางทิศตะวันตกของจังหวัดระยอง มีอาณาเขตติดต่อกับเขตองค์กรปกครองส่วนท้องถิ่นข้างเคียงดังนี้- ทิศเหนือ ติดต่อกับเขตองค์การบริหารส่วนตำบลพนานิคม (อำเภอนิคมพัฒนา)- ทิศตะวันออก ติดต่อกับเขตองค์การบริหารส่วนตำบลนิคมพัฒนา (อำเภอนิคมพัฒนา)- ทิศใต้ ติดต่อกับเขตเทศบาลนครมาบตาพุด (อำเภอเมืองระยอง) เขตเทศบาลตำบลบ้านฉาง และเขตองค์การบริหารส่วนตำบลสำนักท้อน (อำเภอบ้านฉาง)- ทิศตะวันตก ติดต่อกับเขตเทศบาลตำบลห้วยใหญ่ เขตเทศบาลตำบลโป่ง และเขตองค์การบริหารส่วนตำบลเขาไม้แก้ว (อำเภอบางละมุง จังหวัดชลบุรี)

**หมู่บ้าน**
เทศบาลเมืองมะขามคู่ยังไม่มีการแบ่งเขตย่อยโดยตรง ส่วนตำบลมะขามคู่แบ่งออกเป็น 7 หมู่บ้าน ได้แก่- หมู่ที่ 1 บ้านหนองหว้า- หมู่ที่ 2 บ้านชากนอก- หมู่ที่ 3 บ้านมะขามคู่- หมู่ที่ 4 บ้านขนำไร่- หมู่ที่ 5 บ้านชากเจ้าเดียว- หมู่ที่ 6 บ้านชากอ้อย- หมู่ที่ 7 บ้านเขาจอมแห

**อ้างอิง**
มะขามคู่
มะขามคู่
มะขามคู่
หมวดหมู่:อำเภอนิคมพัฒนา
สิงห์นักปั่น

สิงห์นักปั่น  (Jakariki!) เป็นการ์ตูนญี่ปุ่นวาดโดย มาซาฮิโตะ โซดะ 

**เนื้อเรื่อง**
เป็นเรื่องของเด็กชายที่รักจักรยานเป็นชีวิตจิตใจ โนโนมูระ เทรุ ซึ่งเพิ่งได้รถจักรยานคันแรกในชีวิต แต่กลับต้องย้ายมาอยู่ "เมืองแห่งเนิน" ที่ไม่มีใครใช้จักรยาน แล้วจุดเริ่มต้นของตำนานก็เริ่มขึ้น ณ ที่แห่งนั้น โดยโนโนมูระได้พยายามขึ้น "เนินที่2" ซึ่งเป็นเนินที่สูงเป็นอันดับ 2 ของเมืองแห่งเนิน ตั้งแต่วันแรกที่มาถึง โดยในการขึ้นครั้งแรกนั้นเทรุไม่สามารถผ่านเนินที่2 ได้ และในวันถัดมาเทรุได้นำจักรยานคู่ใจไปหยอดน้ำมันที่ร้านจักรยานซึ่งมีเพียงร้านเดียวในเมืองแห่งเนิน และด้วยแรงกระตุ้นจากพี่สาว โนโนมูระ ซายูริเทรุก็สามารถพิชิตเนินที่ 2 ได้สำเร็จ หลังจากนั้นเทรุก็พิชิตได้ทุกเนินในเมืองแห่งเนิน ก่อนจบ ม.ต้น เทรุก็ได้พบว่ามีนักปั่จักรยานคนอื่นที่เร็วกว่าเขาในทางขึ้นเนิน นั่นคือยูตะ(คู่แข่งและเพื่อนสนิท)ที่มีจุดบกพร่องคือการขึ้นเนิน ก็ทำให้เทรุได้รู้ว่า โลกนี้มีเนินที่ใหญ่กว่าเนินที่หนึ่ง และได้ออกสู่โลกกว้าง

**ตัวละคร**

**รายชื่อตอน**
หมวดหมู่:การ์ตูนญี่ปุ่น
เอชดีดีวีดี

โลโก้ HD DVD
เอชดีดีวีดี (HD DVD - High Definition DVD หรือ High Density DVD) เป็นแผ่นข้อมูลแบบบันทึกด้วยแสง (optical disc) ที่ใช้บันทึกวิดีโอความละเอียดสูง (high definition) หรือข้อมูลชนิดอื่นๆ ก็ได้ HD DVD มีลักษณะใกล้เคียงกับ Blu-ray ซึ่งเป็นแผ่นบันทึกข้อมูลคู่แข่ง โดยใช้ขนาดแผ่นเท่ากับซีดีรอม (เส้นผ่านศูนย์กลาง 12 ซม.)
HD DVD ได้รับการสนับสนุนจากบริษัทขนาดใหญ่ในอุตสาหกรรมหลายบริษัท เช่น โตชิบา, NEC, ซันโย, ไมโครซอฟท์ และอินเทล รวมถึงบริษัทภาพยนตร์อย่าง Universal Studios โตชิบายังได้ออกวางขายเครื่องเล่นแผ่น HD DVD เครื่องแรกเมื่อวันที่ 31 มีนาคม พ.ศ. 2549
ในปี พ.ศ. 2551 บริษัทผู้ผลิตในอุตสาหกรรมเริ่มถอนการสนับสนุนต่อระบบนี้ โดยในวันที่ 19 กุมภาพันธ์ โตชิบาได้ประกาศอย่างเป็นทางการว่าจะหยุดพัฒนา ผลิต และจำหน่ายเครื่องเล่นและบันทึก HD DVD และจะหันไปสนับสนุนระบบคู่แข่ง คือ บลูเรย์ ของโซนีแทน และกลุ่มผู้สนับสนุนได้ยกเลิกอย่างเป็นทางการเมื่อวันที่ 28 มีนาคม

**รายละเอียดตัวแผ่น**
HD DVD แบบเลเยอร์เดียวจุข้อมูลได้ 15GB และ 30GB สำหรับแบบสองเลเยอร์ โตชิบาได้ประกาศว่าจะผลิตแผ่นแบบ 3 เลเยอร์ที่จุได้ 45GB ในตัวแผ่น HD DVD สามารถใส่ข้อมูลชนิดดีวีดีแบบเดิม และ HD DVD ได้พร้อมกัน การอ่านข้อมูลใช้เลเซอร์ความยาวคลื่นแสงสีฟ้า (405 นาโนเมตร)
ชั้นข้อมูลจะถูกบันทึกถัดไปจากพื้นผิว 0.6 มิลลิเมตรเช่นเดียวกับดีวีดีทั่วไป เทคโนโลยีการบีบอัดข้อมูลวิดีโอคือ MPEG-2, Video Codec 1 และ H.264/MPEG-4 AVC สนับสนุนระบบเสียงแบบ 7.1 ในส่วนความละเอียดของภาพนั้นขึ้นกับจอภาพที่ใช้ด้วย แต่สามารถขึ้นได้ที่ความละเอียดสูงสุด 1080p

**ประวัติ**
เมื่อ 19 พฤศจิกายน 2546 ทางสมาคม DVD Forum ได้ลงความเห็นให้ HD DVD เป็นฟอร์แมตแผ่นบันทึกข้อมูลรุ่นถัดไป ต่อจากดีวีดี ในขณะเดียวกันแผ่นแบบ Blu-ray ก็ถูกพัฒนาขึ้นโดยไม่ผ่าน DVD Forum ในช่วงที่ผ่านมามีความพยายามที่จะรวมฟอร์แมตให้เหลือเพียงแบบเดียวหลายครั้ง แต่ก็ประสบความล้มเหลวจนผลิตภัณฑ์จริงวางจำหน่ายทั้งสองฝั่งในที่สุด

**อ้างอิง**

**แหล่งข้อมูลอื่น**
  The Authoritative HD DVD FAQ date=2006-12-08  by Hugh Bennett-  DVD Forum date=2016-08-13 
หมวดหมู่:สิ้นสุดในปี พ.ศ. 2551
หมวดหมู่:อุปกรณ์บันทึกข้อมูล
หมวดหมู่:โทรทัศน์ความละเอียดสูง
วิกิพีเดีย:ศาลาประชาคม/รู้ไหมว่า

ในวิกิพีเดียภาษาไทย มีสถิติที่น่าสนใจ หลายอย่างเช่น- บทความที่มีการแก้ไขมากสุด คือ เทลส์รันเนอร์‏‎, ฑิฆัมพร ฤทธิ์ธาอภินันท์‏‎, อุรัสยา เสปอร์บันด์‏‎, ณเดชน์ คูกิมิยะ‏‎ และ ระเบิดเถิดเทิง‏‎- รายชื่อที่มีชาววิกิพีเดียร่วมเขียนมากสุดคือ รายชื่อห้างสรรพสินค้าในประเทศไทย- ในวิกิพีเดียภาษาไทยชาวเยอรมันชื่อแอนดี้เขียนและแก้ไขบทความมากกว่า 4,800 ครั้ง
ข้อมูล ณ วันที่ 11 มิ.ย. 59 และไม่รวมหน้าโครงการ
โมบิลสูทกันดั้ม SEED C.E.73 STARGAZER

โมบิลสูทกันดั้มซี้ด C.E.73 สตาร์เกเซอร์ (Gundam SEED C.E.73 Stargazer) เป็นเนื้อเรื่องไซด์สตอรี่อีกภาคหนึ่งของซีรีส์ กันดั้มซี้ด (Gundam SEED) ซึ่งทางบริษัทซันไรส์ได้นำมาลงเป็น "ONA" (Original Net Animation) เป็นการฉายทางเน็ตโดยการโหลดมาชม) ซึ่งเนื้อเรื่องจะเป็นช่วงเวลาตอนที่ยูนิอุสเซเว่นตกใน กันดั้มซี้ดเดสทินี (Gundam SEED Destiny) และจะสื่อไปในอีกรูปแบบหนึ่งที่ผู้ชมไม่เคยได้รับทราบมาก่อน
อนิเมะเรื่องนี้ได้ออกตอนแรกไปแล้วเมื่อวันที่ 14 กรกฎาคม 2549และได้มีการจำหน่ายดีวีดีในช่วงเดือนพฤศจิกายน 2549 ที่ ประเทศญี่ปุ่น ซึ่งภายในแผ่นนอกจากจะมี "โมบิลสูทกันดั้มซี้ด C.E.73 สตาร์เกเซอร์" แล้วยังมี "โมบิลสูทกันดั้มซี้ด เอ็มเอสวี แอสเทรย์" (Gundam Seed MSV Astray) ซึ่งเป็น OVA ขนาดสั้นแถมมาอีกด้วย

**เนื้อเรื่องย่อ**
หลังจากการตกของยูนิอุสเซเว่นตามเนื่อเรื่องหลักของภาค กันดั้มซี้ดเดสทินี กองทัพโลกได้จัดกำลังพลออกไปช่วยเหลือเหล่าผู้คนที่รับเคราะห์จากวินาศภัยครั้งนี้ ในขณะเดียวกัน เซเลเน่ แมคกริฟ พนักงานของหน่วยงานบุกเบิกอวกาศ DSSD (Deep Space Survey and Development Organization) ก็หาทางกลับไปยังสถานีอวกาศของทาง DSSD เพื่อทำการทดสอบโมบิลสูทรุ่น 401 หรือที่รู้จักกันภายหลังว่า "สตาร์เกเซอร์ (GSX-401FW Stargazer)" เพื่อใช้ในการสำรวจอวกาศ
อีกด้านหนึ่งกองกำลังอิสระที่ 81 หรือ "แฟมทอมเพน" (Phantom Pain) ก็ได้ส่งทีมของ สเวน คาล บายันผู้ขับโมบิลสูท "สไตรค์ นัวร์" (GAT-X105E Strike Noir) ให้นำลูกทีมอีกสองคนที่ขับ "บลูดูเอล" (GAT-X1022 Blu Duel) และ "เวอร์เด้บัสเตอร์" (GAT-X103AP Verde Buster) ไปต่อต้านการโจมตีจากกองกำลังที่คาดว่าจะเป็นทหารของซาฟต์ที่บุกเข้าโจมตีสถานที่ต่างๆ ในระหว่างที่โลกเกิดความสับสันวุ่นวาย คนทั้งสองที่เหมือนจะไม่ได้เกี่ยวข้องอะไรกัน แต่สุดท้ายด้วยการชี้นำของชะตากรรมและผู้เฝ้ามองดาวทำให้คนทั้งสองต้องมาพบกันในที่สุด

**รายชื่อตัวละคร**
กองทัพสหพันธ์โลก- สเวน คาล บายัน (Sven Cal Bayan) พากย์โดย โอโนะ ไดสุเกะ- มูดี้ โฮลครอฟท์ (Mudie Holcroft) พากย์โดย ซาโต้ รินะ- ชามส์ โคซา (Shams Couza) พากย์โดย คามิยะ ฮิโรชิ, มิยาโนะ มาโมรุ (เฉพาะตอนที่ 3 ในฉบับ ONA เนื่องจากคามิยะ ฮิโรชิเข้าโรงพยาบาล)
DSSD- เซเลเน่ แมคกริฟ(Selene McGriff) พากย์โดย โอฮาระ ซายากะ- เอ็ดมันด์ ดู โคลส (Edmund du Clos) พากย์โดย นากาตะ โจจิ- โซล ริวเน่ ลังก์ (Sol Ryuune L'ange) พากย์โดย ฟุคุยามะ จุน

**รายชื่อโมบิลสูท**
กองทัพสหพันธ์โลก- สไตรค์นัวร์ (GAT-X105E Strike Noir)- บลูดูเอล (GAT-X1022 Blu Duel)- เวอร์เด้บัสเตอร์ (GAT-X103AP Verde Buster)
DSSD- สตาร์เกเซอร์ (GSX-401FW Stargazer)
เนงิชิ ซาโตริ

**รายชื่อตอน**

**เพลง**
เพลงจบ (Ending Song)- Stargazer ~Hoshi No Tobira~ (Door Of The Stars หรือ "ประตูแห่งดวงดาว") ร้องโดย เนงิชิ ซาโทริ

**อ้างอิง**

**ดูเพิ่ม**
 รายชื่อตัวละครใน Cosmic Era- รายชื่อโมบิลซูทใน Cosmic Era

**แหล่งข้อมูลอื่น**
  SEED Stargazer เว็บไซต์หลัก
หมวดหมู่:การ์ตูนญี่ปุ่นแนวโชเน็ง‎
หมวดหมู่:ซันไรส์
หมวดหมู่:โอวีเอของกันดั้มซีรีส์
หมวดหมู่:คอสมิคอีร่า
หมวดหมู่:อนิเมะของกันดั้มซีรีส์
ภาษาแกน

ภาษาแกน (อังกฤษ: pivot language) เป็นภาษาประดิษฐ์หรือภาษาธรรมชาติที่ใช้เป็นภาษาตัวกลางสำหรับการแปล
การใช้ภาษาแกนช่วยลดความจำเป็นที่จะต้องมีผู้แปลสำหรับทุก ๆ คู่ภาษา 
ข้อด้อยของภาษาแกนก็คือ ในแต่ละขั้นของการแปลซ้ำนั้น อาจทำให้เกิดข้อผิดพลาดและความกำกวมใหม่ ๆ 
ภาษาอังกฤษ, ฝรั่งเศส, รัสเซีย, และอาหรับ มักจะถูกใช้เป็นภาษาแกน
ยูเอ็นแอลเป็นภาษาประดิษฐ์ที่ถูกสร้างขึ้นมาเพื่อเป็นภาษาแกนโดยเฉพาะ ภาษาเอสเปรันโตถูกใช้เป็นภาษาแกนในโครงการ  Distributed Language Translation และใน  พจนานุกรมหลายภาษา Ergane
หมวดหมู่:ภาษา
หมวดหมู่:การแปล
ทีฟอร์ทรี

ทีฟอร์ทรี (Tea For Three) วงดนตรีแนวป็อป ที่ประกอบด้วยสมาชิก 3 คนในช่วงก่อตั้งวงนิวัฒน์ พานิชผล (หมู)  วรุณ ศรีวัฒนะธรรมา (หล่น),และ ศุภวัฒน์ รัตนโกเมน (ผี)  เริ่มต้นเป็นที่รู้จักการออกซิงเกิลกับสังกัด เอวี สตูดิโอ วงทีฟอร์ทรี ก่อตั้งวงจากการที่ นิวัฒน์ พานิชผล (หมู) เป็นผู้ชักชวน  วรุณ ศรีวัฒนะธรรมา (หล่น), ศุภวัฒน์ รัตนโกเมน (ผี) มาร่วมวง  และมีเพลงดังอย่างเพลง "ลมหนาว" และ "ใช่ฉันหรือเปล่า" ก่อนจะเซ็นสัญญาเข้าสู่สังกัด เบเกอรี่มิวสิก ได้ผลิตผลงานอัลบั้มออกมา 3 ชุด ก่อนย้ายเข้าสู่สังกัด จีนี่ เรคคอร์ดส และได้สมาชิกใหม่ คนที่สี่ คือ ดนพ ศรีขาว (ฟลุ๊ค)

**สมาชิก**
สมาชิกปัจจุบัน ประกอบด้วย- วรุณ ศรีวัฒนะธรรมา (หล่น)- ศุภวัฒน์ รัตนโกเมน (ผี) เสียชีวิตแล้วจากโรคประจำตัว (ฮีโมฟีเลีย) (มิถุนายน 2550)- นิวัฒน์ พานิชผล (หมู) เปลี่ยนชื่อเป็น นวัช พานิชผล- ดนพ ศรีขาว (ฟลุ๊ค)

**ผลงาน**

**ข้อมูลเพิ่มเติม**
 ก่อนที่ ดนพ ศรีขาว จะเข้ามาเป็นสมาชิกคนใหม่ของทีฟอร์ทรี เขาเคยเป็นสมาชิกวง ละอองฟอง มาก่อน
หมวดหมู่:กลุ่มดนตรีป็อปสัญชาติไทย
หมวดหมู่:ศิลปินสังกัดเบเกอรี่มิวสิค
หมวดหมู่:กลุ่มดนตรีไทยในยุค 1990
ย่าเหล

พระบาทสมเด็จพระมงกุฎเกล้าเจ้าอยู่หัวกับสุนัข "ย่าเหล"
ย่าเหล (พ.ศ. 2448 - 2456) เป็นสุนัขพันทางที่พระบาทสมเด็จพระมงกุฎเกล้าเจ้าอยู่หัวทรงเลี้ยงและโปรดปรานเป็นอย่างยิ่ง ภายหลังถูกลอบยิงตาย รัชกาลที่ 6 ทรงโทมนัสเป็นอย่างยิ่ง ถึงกับทรงพระกรุณาโปรดเกล้าฯ ให้จัดงานศพ และสร้างอนุสาวรีย์ย่าเหลขึ้น ทั้งยังทรงพระราชนิพนธ์คำกลอนไว้อาลัยแก่ย่าเหลด้วย

**ประวัติ**
ย่าเหลเป็นสุนัขพันทาง ขนปุย หางเป็นพวง สีขาว มีแต้มดำ หูตก เกิดในเรือนจำเมืองนครชัยศรี เดิมเป็นสุนัขของหลวงไชยราษฎร์รักษา (โพ เคหะนันทน์) ตำแหน่งพะทำมะรงหรือผู้ควบคุมนักโทษ (ภายหลังได้รับพระราชทานบรรดาศักดิ์เป็น พระพุทธเกษตรานุรักษ์) เมื่อครั้งพระบาทสมเด็จพระมงกุฎเกล้าเจ้าอยู่หัว ยังดำรงพระยศเป็นพระบรมโอรสาธิราชฯ ได้เสด็จพระราชดำเนินไปตรวจเรือนจำจังหวัดนครปฐม และทอดพระเนตรเห็นสุนัขตัวนี้ และตรัสชมว่าน่าเอ็นดู หลวงชัยอาญาจึงน้อมเกล้าฯ ถวาย พระองค์จึงทรงรับมาเลี้ยง และพระราชทานนามว่า "ย่าเหล"
สำหรับชื่อย่าเหลนั้น พระองค์ทรงตั้งจากชื่อตัวละครเอก เอมิล ยาร์เลต์ (Emile Jarlet) จากบทละครฝรั่งเศสเรื่อง "My friend Jarlet" ซึ่งได้ทรงพระราชนิพนธ์แปลเป็นบทละครภาษาไทย ชื่อ "มิตรแท้" และยังทรงพระราชนิพนธ์ละครพูดเรื่อง "เพื่อนตาย" ตามเค้าโครงภาษาอังกฤษด้วย

**สร้างศัตรู**
ย่าเหลเป็นสุนัขที่ฉลาดแสนรู้ และช่างประจบ คอยถวายความจงรักภักดีพระเจ้าอยู่หัวเสมือนเป็นทหารรักษาพระองค์ ทำให้เป็นที่โปรดปรานอย่างยิ่ง และด้วยเหตุนี้จึงสร้างความอิจฉาและเกลียดในหมู่ข้าราชบริพารบางคน หากข้าราชบริพารคนใดแต่งกายไม่เรียบร้อย ก็จะถูกย่าเหลกัดต่อหน้าพระที่นั่ง สร้างความละอายและเจ็บแค้นแก่ผู้ที่ถูกกัดนั้นเป็นอย่างยิ่ง ดังนั้นเมื่อพระเจ้าอยู่หัวเสด็จพระราชดำเนินโดยลำพัง โดยมิได้นำย่าเหลไปด้วย จึงมีมหาดเล็กบางคนคอยทำร้ายเอาก็มี
เล่ากันว่าย่าเหลชอบหนีออกไปเที่ยว เป็นเหตุให้พระเจ้าอยู่หัวต้องทรงตามหาอยู่หลายครั้ง ในภายหลังโปรดฯ ให้ทำป้ายแขวนคอ เขียนบอกว่า สุนัขตัวนี้เป็นสุนัขของพระเจ้าอยู่หัว ผู้ใดพบนำคืน จะได้รับพระราชทานรางวัล

**สิ้นชีวิต**
ในปีที่ 5 ที่ย่าเหลเข้ามาเป็นสุนัขหลวงในพระราชวัง วันหนึ่งมีผู้ไปพบย่าเหลนอนตายข้างกำแพงพระบรมมหาราชวัง ด้านวัดโพธิ์ ท่าเตียน มีรอยถูกปืนยิง ตามรูปการณ์เชื่อว่าคนที่ฆ่าย่าเหลต้องมิใช่มหาดเล็กธรรมดา เพราะผู้ที่มีปืนในสมัยนั้น จะต้องมียศฐาชั้นเจ้าคุณขึ้นไป หรืออาจเป็นชั้นเจ้านายก็เป็นได้
ในหลวงรัชกาลที่ 6 ทรงโทมนัสอย่างยิ่ง ทรงพระกรุณาโปรดเกล้าฯ ให้จัดงานศพแก่ย่าเหล มีหีบใส่ศพอย่างดี ปิดทองที่มุมโลง และโปรดฯ ให้แกะสลักรูปย่าเหลวางไว้บนโลงด้วย ทั้งยังให้มหาดเล็กแต่งตัวเป็นสัตว์นานาชนิดเข้าร่วมขบวนแห่ศพด้วย นอกจากนี้ยังมีของชำร่วยแจกในงานศพ เป็นผ้าเช็ดหน้าพิมพ์รูปย่าเหล และมีตราวชิระที่มุมด้านขวา พระราชทานเป็นของที่ระลึกแก่ทุกคนที่ไปร่วมงานด้วย

**อนุสรณ์ย่าเหล**
อนุสาวรีย์ย่าเหล
หลังงานศพของย่าเหล พระบาทสมเด็จพระมงกุฎเกล้าเจ้าอยู่หัวโปรดเกล้าฯ ให้สร้างอนุสาวรีย์ขึ้น โดยหล่อรูปย่าเหลด้วยโลหะทองแดง ตั้งไว้หน้าพระตำหนักชาลีมงคลอาสน์ในพระราชวังสนามจันทร์ จังหวัดนครปฐม และได้ทรงพระราชนิพนธ์บทกลอนไว้อาลัยแก่ย่าเหล จารึกไว้ที่ด้านข้างของอนุสาวรีย์ ดังนี้

**อ้างอิง**
#  ย่าเหล สหายผู้จงรักภักดีของพระเจ้าอยู่หัวรัชกาลที่ 6 date=2007-11-23 
หมวดหมู่:รัชกาลที่ 6
หมวดหมู่:สัตว์ที่ถูกลอบสังหาร
หมวดหมู่:เสียชีวิตจากอาวุธปืน
หมวดหมู่:สุนัขทรงเลี้ยง
หมวดหมู่:สุนัขที่มีชื่อเสียง
หมวดหมู่:สัตว์ในการเมือง
หมวดหมู่:พระราชวังสนามจันทร์
มหาวิทยาลัยซัสเซกซ์

มหาวิทยาลัยซัสเซกซ์ เป็นมหาวิทยาลัยวิทยาเขตในเทศมณฑลอีสต์ซัสเซกซ์ อังกฤษ สหราชอาณาจักร ก่อตั้งเมื่อ พ.ศ. 2504

**ชื่อเสียงวิชาการ**
จากการจัดอันดับมหาวิทยาลัยโลก โดย ไทมส์ไฮเออร์เอดูเคชันซัปพลีเมนต์ ตีพิมพ์เมื่อ ตุลาคม พ.ศ. 2548 ซัสเซกซ์มีอันดับดังนี้:- ที่ 13 ของสหราชอาณาจักร- ที่ 36 ของทวีปยุโรป- ที่ 100 ของโลก
การจัดอันดับมหาวิทยาลัยของหนังสือพิมพ์เดอะการ์เดี้ยน ใน พ.ศ. 2548 จัดให้ซัสเซกซ์อยู่อันดับ 16 ของสหราชอาณาจักร ส่วนหนังสือพิมพ์ซันเดย์ไทมส์ล่าสุดจัดให้ซัสเซกซ์อยู่อันดับ 20 ในสหราชอาณาจักร (สูงขึ้น 7 อันดับจากปีที่แล้ว)
หนังสือแนะนำมหาวิทยาลัย Times "Good University Guide" ประจำปี พ.ศ. 2550 จัดให้ซัสเซกซ์อยู่อันดับที่ 27
มหาวิทยาลัยมีผู้ได้รับรางวัลโนเบลสองราย เป็นสมาชิกราชสมาคม (Royal Society) 12 ราย และเป็นสมาชิก British Academy 6 ราย

**เกร็ด**
 พลังงานไฟฟ้าทั้งหมดในมหาวิทยาลัยซัสเซกซ์มาจากแหล่งพลังงานหมุนเวียน - ชาวไทยที่มีชื่อเสียงที่จบจากมหาวิทยาลัยนี้เช่น นายจอน อึ๊งภากรณ์ วุฒิสมาชิกกรุงเทพมหานคร และผู้ก่อตั้งมูลนิธิเข้าถึงเอดส์

**อ้างอิง**

**แหล่งข้อมูลอื่น**
  เว็บไซต์มหาวิทยาลัยซัสเซกซ์-  สามัคคีสมาคม ในพระบรมราชูปถัมภ์ สมาคมนักเรียนไทยในสหราชอาณาจักร
ซัสเซกซ์
สมเด็จพระเจ้ารามราชา

สมเด็จพญารามเจ้า หรือ สมเด็จพระรามราชาธิราชเป็นพระมหากษัตริย์ไทยรัชกาลที่ 5 แห่งอาณาจักรอยุธยา รัชกาลสุดท้ายของราชวงศ์อู่ทอง ครองราชย์ระหว่าง พ.ศ. 1938 - 1952 เป็นระยะเวลา 14 ปี
พระราชโอรสในสมเด็จพระราเมศวรและสมาชิกราชวงศ์อู่ทอง พระองค์สืบราชบัลลังก์ต่อจากพระราชบิดาในปี 1938 พระองค์ครองราชย์จนถึงปี 1952 เมื่อพระอินทราชาผู้เป็นพระญาติจากราชวงศ์สุพรรณภูมิโค่นล้มพระองค์ด้วยการรัฐประหาร

**พระราชประวัติ**
สมเด็จพญารามเจ้า มีพระนามเดิมว่าเจ้าพญาราม เป็นพระราชโอรสในสมเด็จพระราเมศวร ครองราชสมบัติต่อจากสมเด็จพระราชบิดาที่เสด็จสวรรคตในปี พ.ศ. 1938 ขณะมีพระชนมายุได้ประมาณ 21 พรรษา
ในรัชสมัยของพระองค์ กรุงศรีอยุธยาเป็นปกติสุข มีการเจริญสัมพันธไมตรีกับจักรวรรดิต้าหมิงตั้งแต่ปี พ.ศ. 1940 ทำให้อยุธยาเริ่มรับอิทธิพลจากจีนทั้งทางค้า การเมือง วัฒนธรรม และกฎหมาย ด้านความมั่นคงก็โปรดให้ยกทัพไปตีอาณาจักรล้านนาและอาณาจักรสุโขทัย แต่ไม่สำเร็จ
พระราชพงศาวดารกรุงเก่า ฉบับหลวงประเสริฐอักษรนิติ์ ระบุว่าในปี พ.ศ. 1952 สมเด็จพญารามเจ้าพิโรธเจ้าเสนาบดีถึงกับรับสั่งให้จับกุม แต่เจ้าเสนาบดีหนีรอดไปอยู่ฟากปท่าคูจาม แล้วกราบทูลเชิญสมเด็จพระอินทราชาผู้ครองเมืองสุพรรณบุรี (สังคีติยวงศ์ระบุว่าเป็นพระเจ้าลุงของพระเจ้ารามราชา) ว่าจะยึดกรุงศรีอยุธยาถวาย เมื่อสมเด็จพระอินทราชาเสด็จถึง เจ้าเสนาบดีก็เข้าปล้นพระนครศรีอยุธยาได้ แล้วทูลเชิญสมเด็จพระอินทราชาขึ้นเสวยราชสมบัติ ส่วนสมเด็จพญารามเจ้าโปรดให้ไปกินเมืองปท่าคูจาม แต่สังคีติยวงศ์ระบุว่าถูกสำเร็จโทษ

**พงศาวลี**

**อ้างอิง**
 เชิงอรรถ
 บรรณานุกรม-  จำนวนหน้า = 264- cite book  
title = พระราชพงศาวดาร ฉบับพระราชหัตถเลขา | publisher = สำนักงานพิมพ์โอเดียนสโตร์| series =  สมเด็จฯ กรมพระยาดำรงราชานุภาพ ทรงนิพนธ์อธิบายประกอบ| year = 1967| doi = | isbn =  -  จำนวนหน้า = 800- อ้างหนังสือ| ผู้แต่ง = หม่อมราชวงศ์ศุภวัฒย์ เกษมศรี| ชื่อหนังสือ = พระราชพงศาวดารกรุงศรีอยุธยาฉบับ เยเรเมียส ฟาน ฟลีตและผลงานคัดสรร พลตรี หม่อมราชวงศ์ ศุภวัฒย์ เกษมศรีฯ| URL = http://dl.parliament.go.th/bitstream/handle/lirt/500269/2552_พระราชพงศาวดารกรุงศรีอยุธยา_58670.pdf| จังหวัด = กรุงเทพฯ| พิมพ์ที่ = สมาคมประวัติศาสตร์ในพระราชูปถัมภ์สมเด็จพระเทพรัตนราชสุดาฯ สยามบรมราชกุมารี| ปี = 2009| ISBN = 9789746425872| จำนวนหน้า = 171

**ดูเพิ่ม**
 รายพระนามพระมหากษัตริย์ไทย
หมวดหมู่:พระมหากษัตริย์ในราชวงศ์อู่ทอง
หมวดหมู่:พระราชโอรสในพระมหากษัตริย์ไทย
หมวดหมู่:ผู้นำที่พ้นตำแหน่งจากรัฐประหาร​
หมวดหมู่:เจ้าชายกรุงศรีอยุธยา
หมวดหมู่:พระมหากษัตริย์ไทยที่ถูกสำเร็จโทษ
สมเด็จพระศรีเสาวภาคย์

สมเด็จพระศรีเสาวภาคย์ หรือ สมเด็จพระสรรเพชญ์ที่ 4 มีพระนามเดิมว่า เจ้าฟ้าศรีเสาวภาคย์ เป็นกษัตริย์องค์ที่ 4 แห่งราชวงศ์สุโขทัย ครองราชย์ระยะสั้นเมื่อ พ.ศ. 2153 เจ้าฟ้าศรีเสาวภาคย์เป็นพระราชโอรสองค์เล็กของสมเด็จพระเอกาทศรถ มีพระเชษฐาคือเจ้าฟ้าสุทัศน์ ซึ่งได้รับสถาปนาเป็นพระมหาอุปราชเมื่อ พ.ศ. 2150 แต่เสด็จสวรรคตก่อนพระราชบิดาเนื่องจากทรงเสวยยาพิษ เจ้าฟ้าศรีเสาวภาคย์ในฐานะพระราชโอรสพระองค์ที่ 2 ได้รับการคาดหวังว่าพระองค์จะได้รับสถาปนาให้เป็นพระมหาอุปราช แต่สมเด็จพระเอกาทศรถมิได้ทรงตั้งพระองค์เป็นพระมหาอุปราชจนกระทั่งสวรรคตเมื่อประมาณ พ.ศ. 2153203

**พระราชประวัติ**
สมเด็จพระศรีเสาวภาคย์ พระราชสมภพ เมื่อปี พ.ศ. 2128 ท่านเป็นพระราชโอรสพระองค์ที่ 2 ในสมเด็จพระเอกาทศรถ และมีพระเชษฐาที่ประสูติร่วมพระราชมารดา ได้แก่ เจ้าฟ้าสุทัศน์ ซึ่งดำรงตำแหน่งพระมหาอุปราช พระองค์ประชวรพระยอดจนเสียพระเนตรไปข้างหนึ่ง และมีพระบุคลิกค่อนข้างอ่อนแอและไม่สนพระทัยเกี่ยวกับราชการบ้านเมือง หลังจากที่สมเด็จพระเอกาทศรถเสด็จสวรรคตลง พระองค์ได้รับทูลเชิญให้ขึ้นครองราชย์ เมื่อปี พ.ศ. 2153ทรงพระนามว่า สมเด็จพระสรรเพชญ์ที่ 4
ในรัชสมัยของพระองค์ ได้เกิดเหตุการณ์ร้ายแรงขึ้นในแผ่นดิน โดยเรือของชาวญี่ปุ่นที่เข้ามาค้าขาย ได้ปล้นราษฎร ได้บุกเข้าไปในพระนคร และเข้าไปในพระราชวังหลวง จับสมเด็จพระศรีเสาวภาคย์และบังคับให้ทรงปฏิญาณสัญญาว่ามิให้ผู้ใดทำร้ายพวกญี่ปุ่น แล้วได้ลงเรือแล่นหนีออกทะเล โดยนำตัวสมเด็จพระสังฆราชไปเป็นตัวประกันจนถึงปากน้ำ
เมื่อครองราชย์อยู่ได้ 1 ปี 2 เดือน พระศรีศิลป์และจมื่นศรีเสารักษ์ก็ร่วมกันนำกองกำลังเข้ายึดพระราชวังหลวง เมื่อทรงทราบก็ตกพระทัยอยู่ครู่หนึ่ง จึงตรัสว่า "เวราเราแล้วก็ตามเถิด แต่อย่าให้ลำบากเลย" พระองค์ถูกพันธนาการอย่างแน่นหนา จนรุ่งเช้าจึงให้พระภิกษุ 100 รูปมาบังสุกุล ถวายธูปเทียนขมา แล้วนำพระองค์ไปสำเร็จโทษด้วยท่อนจันทน์ ตรงกับปีพ.ศ. 2153สิริพระชนมายุ 26 พรรษา พระบรมศพถูกนำไปฝังที่วัดโคกพระยา

**พงศาวลี**

**อ้างอิง**
 เชิงอรรถ
 บรรณานุกรม-  จำนวนหน้า = 264-  จำนวนหน้า = 800

**ดูเพิ่ม**
 รายพระนามพระมหากษัตริย์ไทย
หมวดหมู่:พระมหากษัตริย์ในราชวงศ์สุโขทัย
หมวดหมู่:พระราชบุตรในสมเด็จพระเอกาทศรถ
หมวดหมู่:พระราชโอรสในพระมหากษัตริย์ไทย
หมวดหมู่:พระมหากษัตริย์ไทยที่ถูกสำเร็จโทษ
หมวดหมู่:ผู้ถูกสำเร็จโทษด้วยท่อนจันทน์
หมวดหมู่:คนพิการ
หมวดหมู่:ผู้นำที่พ้นตำแหน่งจากรัฐประหาร​
ไมโทคอนเดรีย

ภาพถ่ายจากกล้องจุลทรรศน์อิเล็กตรอนแสดงไมโตคอนเรียสองชิ้นในเนื้อเยื่อปอดสัตว์เลี้ยงลูกด้วยน้ำนม ในภาพสามารถเห็นแมทริกซ์และเมมเบรนของไมโทคอนเดรีย
ไมโทคอนเดรียน (mitochondrion; n, พหูพจน์: ไมโทคอนเดรีย; mitochondria) เป็นออร์แกเนลล์ประเภทกึ่งอิสระ (semi-autonomous) ที่มีเยื่อหุ้มสองชั้น  พบในสิ่งมีชีวิตยูแคริโอตส่วนใหญ่ อย่างไรก็ตามบางเซลล์ในสิ่งมีชีวิตหลายเซลล์อาจไม่มีไมโทคอนเดรียก็ได้ (เช่นเซลล์เม็ดเลือดแดงที่โตเต็มวัยในสัตว์เลี้ยงลูกด้วยน้ำนม) ส่วนในสิ่งมีชีวิตเซลล์เดียวจำนวนหนึ่ง เช่น  microsporidia, parabasalids และ diplomonads ล้วนแล้วแต่ได้ลดขนาดหรือแปลงไมโทคอนเดรียไปเป็นโครงสร้างอื่น ๆ  จนถึงปัจจุบัน มีการค้นพบยูคารีโอตชนิดเดียวเท่านั้น (Monocercomonoides) ที่ปราศจากไมโทคอนเดรียโดยสิ้นเชิง และสิ่งมีชีวิตหลายเซลล์เพียงชนิดเดียว (Henneguya salminicola) ที่ปราศจากออร์แกเนลล์ใด ๆ ที่เกี่ยวข้องกับไมโทคอนเดรียโดยสิ้นเชิง อันเกี่ยวเนื่องกันกับการสูญเสียจีโนมที่เกี่ยวข้องกับไมโทคอนเดรียไปเลยโดยสิ้นเชิง
จำนวนของไมโทคอนเดรียนในเซลล์แต่ละชนิดจะมีจำนวนไม่แน่นอนขึ้นอยู่กับชนิดและกิจกรรมของเซลล์ เซลล์ที่มีเมแทบอลิซึมสูงจะมีไมโตคอนเดรียมาก เช่น เซลล์ตับ ไต กล้ามเนื้อหัวใจ (เซลล์ตับสามารถมีได้มากกว่า 2,000 เซลล์)
คำว่าไมโทคอนเดรียนนั้นมากจากภาษากรีก “ไมโตส” (μίτος, mitos) แปลว่าเชือก  "thread") และ “ชอนดริออน” (χονδρίον, chondrion) แปลว่าเมล็ดหรือกรานูล ("granule") ไมโทคอนเดรียผลิตส่วนใหญ่ของอะดีโนซีนไตรฟอสเฟต (ATP) ภายในเซลล์ ซึ่งใช้เป็นแหล่งพลังงานเคมีของเซลล์ จึงมักเรียกไมโทคอนเดรียกันว่าเป็น “โรงไฟฟ้าของเซลล์” (powerhouse of the cell)
ไมโทคอนเดรียโดยทั่วไปมีพื้นที่ 0.75 และ 3 μm² แต่แตกต่างกันมากในขนาดและโครงสร้าง นอกจากการสร้างแหล่งพลังงานแก่เซลล์แล้ว ไมโทคอนเดรียยังมีหน้าที่อื่น ๆ เช่น ให้สัญญาณระหว่างเซลล์ (cell signalling), การแยกแยะเซลล์ออกจากกัน (cellular differentiation) และการทำลายตัวเองของเซลล์ (cell death หรือ อะพอพทอซิส; apoptosis) เช่นเดียวกันกับการดำเนินการควบคุมวัฒจักรเซลล์และการเจริญเติบโตของเซลล์ กระบวนการชีวกำเนิดของไมโทคอนเดรีย (Mitochondrial biogenesis) นั้นจึงมีการประสานกันอย่างชั่วคราวกับกระบวนการของเซลล์ต่าง ๆ เหล่านี้ ไมโทคอนเดรียนั้นพบว่ามีความเกี่ยวพันกับโรคในมนุษย์บางโรค เช่น กลุ่มความผิดปกติของไมโทคอนเดรีย (mitochondrial disorders), ภาวะหัวใจวายเฉียบพลัน, และโรคออทิซึม

**อ้างอิง**
หมวดหมู่:การหายใจระดับเซลล์
หมวดหมู่:ออร์แกเนลล์
พระอวโลกิเตศวรโพธิสัตว์

พระอวโลกิเตศวร (สันสกฤต: अवलोकितेश्वर, ไอพีเอ: Avalokiteśvara ə)  หรือ พระปัทมปาณี (Padmapani) หรือ 南海古佛 (nán hăi gŭ fó) แปลว่า บรรพพุทธาทะเลใต้ เป็นพระโพธิสัตว์ในรูปความกรุณาของบรรดาพระพุทธเจ้าทั้งปวง ปรากฏการสร้างรูปเคารพของพระองค์แตกต่างหลากหลายไปตามความเชื่อ ปรากฏทั้งในรูปสตรีเพศและบุรุษเพศ ในทิเบต นับถือในพระนามเจนเรอซิก (Chenrezig) ในศาสนาพุทธแบบจีน แนวคิดของพระอวโลกิเตศวรได้พัฒนาเป็นเทวี กวนอิม จีนกลางเรียกว่า 观音 guān yīn กวนอิน แปลว่า พินิจสดับเสียงแห่งความทุกข์ร้อนเพื่อจะโปรดช่วยเหลือ 

**ศัพทมูล**
คำว่า อวโลกิเตศวร เป็นการรวมคำว่า อว- แปลว่า "ล่าง", โลกิต- รูปอดีตของคำกิริยา โลก ซึ่งแปลว่า "ดู" และ อีศวร แปลว่า "เจ้า" "ผู้ยิ่งใหญ่" เมื่อนำมาสมาสกัน เสียง อะ+อีศวร กลายเป็น เอศวร เมื่อรวมกันจึงมีความหมายว่า "พระเจ้าผู้มองลงมา (ยังโลก)" คำว่า โลก ("โลก") อาจไม่ปรากฏในชื่อ แต่สามารถรับรู้ได้อย่างชัดเจน เช่นในพระนามในภาษาเขมรว่า โลเกสวรัก (Lokesvarak)
นอกจากนี้ในภาษาสันสกฤตยังปรากฏพระนาม ปัทมปาณี (Padmapāṇi; "ผู้ซึ่งถือดอกบัว") หรือ โลเกศวร (Lokeśvara; "เจ้าโลก") ในทิเบตใช้คำว่า เจเร่ซิก (t=སྤྱན་རས་གཟིགས་; Chenrézig) และเชื่อว่าอวตารมาเกิดเป็นทะไลลามะ การ์มาปา

**อ้างอิง**
อวโลกิเตศวร
รายชื่อวงดนตรีไทย

รายชื่อวงดนตรีที่เล่นดนตรีไทย และ/หรือ ใช้เครื่องดนตรีไทย เป็นหลัก- กอไผ่- กังสดาล- ฟองน้ำ- ภุมรินทร์
ดนตรีไทย
วงดนตรีไทย
หมวดหมู่:กลุ่มดนตรีสัญชาติไทย

หมวดหมู่ กลุ่มดนตรีสัญชาติไทย นี้สำหรับกลุ่มดนตรีที่ประกอบด้วยสมาชิกหลักที่มาจากประเทศไทย
หมวดหมู่นี้ไม่รวมกลุ่มดนตรีที่ไม่มีนักดนตรีชาวไทย
ดูเพิ่ม รายชื่อกลุ่มดนตรีสัญชาติไทย
ไทย
หมวดหมู่:นักดนตรีชาวไทย
หมวดหมู่:กลุ่มดนตรี

กลุ่มดนตรี เป็นกลุ่มคนที่เล่นดนตรีร่วมกัน ความหมายเดียวกับ วงดนตรี สำหรับรายบุคคล ดู นักดนตรี
หมวดหมู่:ดนตรี
หมวดหมู่:กลุ่มดนตรีแบ่งตามสัญชาติ

กลุ่มดนตรีแบ่งตามสัญชาติ
หมวดหมู่:กลุ่มดนตรี

หมวดหมู่:หมวดหมู่แบ่งตามสัญชาติ
หมวดหมู่:ดนตรีแบ่งตามสัญชาติ

ดนตรีแบ่งตามสัญชาติ
หมวดหมู่:ดนตรี
หมวดหมู่:หมวดหมู่ตามสัญชาติ
หมวดหมู่:หมวดหมู่แบ่งตามสัญชาติ
โซล (แก้ความกำกวม)

โซล อาจหมายถึง- โซล (Seoul) เมืองหลวงของประเทศเกาหลีใต้- โซล (คอลลอยด์) ชื่อสารคอลลอยด์ชนิดหนึ่ง- โซล (แนวดนตรี) (Soul music)  แนวดนตรีชนิดหนึ่งถือกำเนิดในสหรัฐอเมริกา โดยเฉพาะใน เมมฟิส และ ดีทรอยต์- ดวงอาทิตย์ (Sol) ชื่อเฉพาะของดาวฤกษ์ของระบบสุริยะ
 ชื่อบุคคล- โซล แคมป์เบลล์ (Sol Campbell) นักฟุตบอลชาวอังกฤษ
 ชื่อเกม- โซลเอดจ์ (Soul Edge)- โซลคาลิเบอร์ (Soul Calibur) ภาคต่อของโซลเอดจ์
วิกิพีเดีย:Disambiguation Templates

== กรุณาอย่าลบหน้าโครงการ**
หน้านี้เป็นหน้าที่ใช้สำหรับให้บอตในวิกิพีเดียรู้ถึงหน้าที่เป็นหน้ากำกวม 
หน้านี้ถูกล็อกเพื่อป้องกันการก่อกวน

**Do not delete!**
This list is used by various bots to determine the current list of disambiguation templates for this site.  This page may have any format, with any explanation text, or translated to the language of the site.
Administrators, it is suggested that this page is locked to avoid vandalism.
แม่แบบ:แก้กำกวม
แม่แบบ:Disambig
ชิต บุรทัต

นายชิต บุรทัต (6 กันยายน พ.ศ. 2435 - 27 เมษายน 2485) บุตรนายชู นางปริก เดิมนามสกุล "ชวางกูร" เป็นผู้มีความสามารถในการแต่งคำประพันธ์ร้อยกรอง โดยเฉพาะฉันท์ เป็นกวีที่มีชื่อเสียงในสมัยรัชกาลที่ 6 สมรสกับนางจั่น แต่ไม่มีบุตรธิดา

**ประวัติ**
นายชิต บุรทัตได้เข้าศึกษาเบื้องต้นที่โรงเรียนวัดราชบพิธ และเข้าศึกษาจนจบชั้นมัธยมบริบูรณ์ ที่โรงเรียนวัดสุทัศน์ เมื่ออายุได้ 15 ปี บิดาจึงให้บวชเป็นสามเณร ณ วัดราชบพิธสถิตมหาสีมาราม โดยมีพระเจ้าวรวงศ์เธอ กรมหลวงชินวรสิริวัฒน์ สมเด็จพระสังฆราชเจ้า ในเวลานั้นทรงเป็นอุปัชฌาจารย์ บวชได้ไม่นานก็ลาสิกขา
นายชิตมีความสนใจการอ่านเขียน และมีความเชี่ยวชาญในภาษาไทย มีความรู้ภาษาบาลี และยังฝึกฝนภาษาอังกฤษอยู่ในเกณฑ์ใช้ได้ และเริ่มการประพันธ์เมื่ออายุได้ 18 ปี

**การประพันธ์**
นายชิตกลับมาบวชสามเณรอีกครั้ง ณ วัดบวรนิเวศวิหาร ในฐานะเป็นศิษย์สมเด็จพระมหาสมณเจ้า กรมพระยาวชิรญาณวโรรส ได้เขียนงานประพันธ์ครั้งแรก โดยใช้นามปากกา "เอกชน" จนเป็นที่รู้จักกันดีในเวลานั้น
ขณะบวชนั้น สามเณรชิตได้รับอาราธนาจากองค์สภานายกหอพระสมุดวชิรญาณ ให้เข้าร่วมแต่งฉันท์สมโภชพระมหาเศวตฉัตร ในงานพระราชพิธีฉัตรมงคลรัชกาลที่ 6 เมื่อ พ.ศ. 2454 ด้วย
ครั้นเมื่อ พ.ศ. 2458 นายชิต บุรทัต ซึ่งลาสิกขาแล้ว ได้ส่งบทประพันธ์เป็นกาพย์ปลุกใจ ลงตีพิมพ์ในหนังสือพิมพ์สมุทสาร เมื่อพระบาทสมเด็จพระมงกุฎเกล้าเจ้าอยู่หัวได้ทอดพระเนตร ก็พอพระราชหฤทัยเป็นอย่างมาก โปรดฯ ให้เจ้าหน้าที่ของภาพถ่ายเจ้าของบทประพันธ์นั้นด้วย

**ผลงาน**
นายชิต บุรทัตจึงได้สร้างผลงานร้อยกรองที่มีชื่อเสียงมากมาย โดยเฉพาะ สามัคคีเภทคำฉันท์ (พ.ศ. 2457) มีบทร้อยกรองตีพิมพ์ในหนังสือพิมพ์และนิตยสาร ข้อความโฆษณาเป็นร้อยกรอง และท่านยังมีชื่อเสียงในการแต่งร้อยแก้วซึ่งสามารถอ่านอย่างร้อยกรองไว้ในบทเดียวกัน ขณะที่คำฉันท์นั้น ก็ยังสามารถใช้คำง่ายๆ มาลงครุลหุได้อย่างเหมาะสม ได้รับการยกย่องเป็นหนึ่งในนักแต่งฉันท์ฝีมือเยี่ยมคนหนึ่งของไทย แม้จนปัจจุบันนี้

**นามปากกา**
 เจ้าเงาะ- เอกชน- แมวคราว

**วาระสุดท้าย**
นายชิต บุรทัตได้สร้างผลงานอันโดดเด่นเอาไว้มากมาย เป็นที่พอพระราชหฤทัยพระบาทสมเด็จพระมงกุฎเกล้าเจ้าอยู่หัว และเมื่อ พ.ศ. 2459 ได้ทรงพระกรุณาโปรดเกล้าฯ พระราชทานนามสกุล "บุรทัต" เป็นนามสกุลพระราชทาน อันเป็นเกียรติแก่ตัวและตระกูล
นายชิต บุรทัตถึงแก่กรรม เมื่อวันที่ 27 เมษายน พ.ศ. 2485 ด้วยโรคลำไส้พิการ ณ บ้านถนนวิสุทธิ์กษัตริย์ รวมอายุ 50 ปี 
หมวดหมู่:นักเขียนชาวไทย
หมวดหมู่:กวีชาวไทย
หมวดหมู่:บุคคลจากโรงเรียนวัดราชบพิธ
2485
ถนนพระรามที่ 6

ถนนพระรามที่ 6 (Thanon Rama VI) เป็นถนนสำคัญสายหนึ่งในกรุงเทพมหานคร แยกจากถนนจรัสเมือง ในแนวต่อเนื่องจากถนนจารุเมือง แขวงรองเมือง เขตปทุมวัน ไปทางทิศตะวันออกเฉียงเหนือ ตัดกับถนนพระรามที่ 1 ที่ทางแยกพงษ์พระราม บริเวณใกล้วัดชำนิหัตถการ (วัดสามง่าม) ข้ามคลองมหานาคเข้าสู่พื้นที่แขวงถนนเพชรบุรี เขตราชเทวี ตัดกับถนนเพชรบุรี (ทางแยกอุรุพงษ์) และทางรถไฟสายตะวันออก เข้าสู่แขวงทุ่งพญาไท ตัดกับถนนศรีอยุธยา (ทางแยกศรีอยุธยา) ถนนราชวิถี (ทางแยกตึกชัย) ข้ามคลองสามเสน และเริ่มเลียบคลองประปาในพื้นที่แขวงพญาไท เขตพญาไท ตัดกับถนนนครไชยศรี (ทางแยกโรงกรองน้ำ) ตัดกับซอยพระรามที่ 6 ซอย 34 และซอยพระรามที่ 6 ซอย 37 (ทางแยกพิบูลวัฒนา) ตัดกับถนนประดิพัทธ์ (ทางแยกประดิพัทธ์) จากนั้นไปทางทิศตะวันตก ตัดกับถนนกำแพงเพชร ทางรถไฟสายเหนือ และถนนเทอดดำริ เข้าสู่พื้นที่แขวงถนนนครไชยศรี เขตดุสิต จนถึงถนนเตชะวณิช (ทางแยกวัดสะพานสูง)
ถนนพระรามที่ 6 เดิมชื่อ "ถนนประทัดทอง" สร้างขึ้นในรัชสมัยพระบาทสมเด็จพระจุลจอมเกล้าเจ้าอยู่หัว คำว่า "ประทัดทอง" นั้นจากชื่อเครื่องลายครามที่มีภาพต้นประทัดทอง ภายหลังเรียกเพี้ยนเป็นบรรทัดทอง 
ครั้นมาถึงในสมัยพระบาทสมเด็จพระมงกุฎเกล้าเจ้าอยู่หัว พระองค์ทรงพระกรุณาโปรดเกล้าฯ ให้เปลี่ยนชื่อถนนประทัดทองตลอดทั้งสายเป็น "ถนนพระรามที่ 6" เพราะเป็นถนนที่โปรดเกล้าฯ ให้ปรับปรุงเป็นเส้นทางไปโรงกรองน้ำประปาสามเสน และต่อไปยังสะพานพระราม 6

**รายละเอียดของเส้นทาง**
ถนนพระรามที่ 6 มีจุดเริ่มต้นทีจุดตัดของถนนจรัสเมืองกับถนนจารุเมือง ในเขตปทุมวัน มุ่งหน้าไปยังทิศเหนือ โดยในช่วงแรกเป็นถนนขนาด 4 ช่องจราจร 2 ทิศทาง จนถึงแยกพงษ์พระราม จากนั้นจะเปลี่ยนเป็นถนนขนาด 4 ช่องจราจร ทิศทางเดียว (ทิศทางจากแยกพงษ์พระรามไปแยกอุรุพงษ์) ข้ามคลองมหานาค เข้าพื้นที่เขตราชเทวี มุ่งหน้าแยกอุรุพงษ์ เมื่อพ้นแยกอุรุพงษ์ ถนนพระรามที่ 6 จะมีขนาด 8 ช่องจราจร 2 ทิศทาง มีเกาะกลางถนนเป็นเสาตอม่อของทางพิเศษศรีรัชจนถึงแยกตึกชัย จากนั้นถนนจะลดเหลือ 6 ช่องจราจร 2 ทิศทาง ข้ามคลองสามเสน เข้าพื้นที่เขตพญาไท และถนนจะไม่มีเกาะกลาง  และเลียบคลองประปาจนถึงแยกประดิพัทธ์ จากนั้นจะเป็นถนน 6 ช่องจราจร มีเกาะกลางสำหรับเสาตอม่อทางพิเศษศรีรัชและทางลงย่านพหลโยธิน จนถึงแยกสะพานดำ และจะลดเหลือ 2 ช่องจราจร 2 ทิศทาง เลียบคลองประปาเช่นเดิม ลอดใต้ทางรถไฟสายเหนือและถนนเทอดดำริ เข้าสู่พื้นที่เขตดุสิต และสิ้นสุดที่ถนนเตชะวณิชที่สามแยกวัดสะพานสูง

**รายชื่อทางแยก**

**สถานที่สำคัญที่ถนนตัดผ่าน**
# โรงเรียนสามเสนวิทยาลัย
# กระทรวงการคลัง
# สำนักงบประมาณ
# โรงพยาบาลวิชัยยุทธ
# โรงงานผลิตน้ำสามเสน และ การประปานครหลวง
# กรมโยธาธิการและผังเมือง สำนักงานถนนพระรามที่ 6
# สถาบันมะเร็งแห่งชาติ
# องค์การเภสัชกรรม
# คณะแพทยศาสตร์โรงพยาบาลรามาธิบดี มหาวิทยาลัยมหิดล
# คณะวิทยาศาสตร์ มหาวิทยาลัยมหิดล
# กระทรวงการอุดมศึกษา วิทยาศาสตร์ วิจัยและนวัตกรรม
# กระทรวงอุตสาหกรรม
# กระทรวงการต่างประเทศ
# โรงพยาบาลสงฆ์
# กรมทางหลวง
# สำนักป้องกันและบรรเทาสาธารณภัย กรุงเทพมหานคร

**อ้างอิง**
  คอลัมน์รู้ไปโม้ด โดย น้าชาติ ประชาชื่น date=2006-05-26 
หมวดหมู่:ถนนในกรุงเทพมหานคร
หมวดหมู่:ถนนในเขตดุสิต
หมวดหมู่:ถนนในเขตพญาไท
หมวดหมู่:ถนนในเขตปทุมวัน
หมวดหมู่:ถนนในเขตราชเทวี
หมวดหมู่:สถานที่ที่ตั้งชื่อตามพระนามของพระบาทสมเด็จพระมงกุฎเกล้าเจ้าอยู่หัว
ถนนพระรามที่ 5

ถนนพระรามที่ 5 (Thanon Rama V) เป็นถนนในเขตดุสิต กรุงเทพมหานคร เริ่มตั้งแต่ถนนลูกหลวง แขวงสวนจิตรลดา บริเวณด้านข้างทำเนียบรัฐบาล เลียบคลองเปรมประชากรไปทางทิศตะวันออกเฉียงเหนือ ตัดกับถนนพิษณุโลกที่ทางแยกพาณิชยการ ตัดกับถนนศรีอยุธยาที่ทางแยกวัดเบญจฯ  ตัดกับถนนราชวิถีที่ทางแยกราชวิถี ตัดกับถนนสุโขทัยที่ทางแยกสุโขทัย ข้ามคลองสามเสนเข้าสู่พื้นที่แขวงถนนนครไชยศรี ตัดกับถนนนครไชยศรีที่ทางแยกราชวัตร ตัดกับถนนอำนวยสงครามและถนนเศรษฐศิริที่ทางแยกเกษะโกมล และสิ้นสุดเมื่อไปตัดกับถนนทหารที่ทางแยกสะพานแดง (ถนนสายที่ตรงต่อเนื่องไปคือถนนเตชะวณิช) เป็นถนนขนาด 2 ช่องจราจรในช่วงถนนลูกหลวงถึงทางแยกพาณิชยการ และ 4 ช่องจราจรในช่วงที่เหลือ
ถนนพระรามที่ 5 เดิมชื่อ "ถนนลก" เป็นถนนที่พระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้สร้างขึ้นเป็นถนนในโครงการถนนอำเภอดุสิต โดยได้ทรงริเริ่มขึ้นพร้อมกับการสร้างพระราชวังดุสิตใน พ.ศ. 2441 ชื่อถนนลกเป็นภาษาจีนมาจากชื่อภาพเครื่องลายครามที่มีภาพลก คือ เทพเจ้าจีนใส่หมวกมีใบพัด 2 ข้าง หรือกวางอยู่ด้วย กวางกับหมวกนั้นมีความหมายว่าเกียรติยศนั่นเอง 
ครั้นเมื่อวันที่ 16 กุมภาพันธ์ พ.ศ. 2462 พระบาทสมเด็จพระมงกุฎเกล้าเจ้าอยู่หัวทรงพระกรุณาโปรดเกล้าฯ ให้เปลี่ยนชื่อถนนลก ตั้งแต่ถนนลูกหลวงถึงถนนเตชะวณิชเป็น "ถนนพระรามที่ 5" เพราะมีประวัติศาสตร์ที่เกี่ยวข้องกับพระเจ้าอยู่หัวรัชกาลที่ 5 (พระบาทสมเด็จพระจุลจอมเกล้าเจ้าอยู่หัว) ซึ่งทรงพระกรุณาโปรดเกล้าฯ ให้สร้างพระราชวังดุสิตและถนนสายนี้ขึ้น

**อ้างอิง**

**แหล่งข้อมูลอื่น**
100.521341
หมวดหมู่:ถนนในกรุงเทพมหานคร
หมวดหมู่:ถนนในเขตดุสิต
หมวดหมู่:สถานที่ที่ตั้งชื่อตามพระนามของพระบาทสมเด็จพระจุลจอมเกล้าเจ้าอยู่หัว
กุหลาบควีนสิริกิติ์

กุหลาบควีนสิริกิติ์ (Queen Sirikit Rose) เป็นกุหลาบดอกใหญ่สีเหลือง เมื่อต้องแสงอาทิตย์ปลายกลีบจะมีสีส้ม ดอกมีกลิ่นหอม บางครั้งกิ่งหนึ่งอาจมีถึง 3 ดอก นายอองเดร อองดริก ผู้อำนวยการไร่กุหลาบกร็องด์ โรเซอเร ดู วาล เดอ ลัวร์ (Grandes Roseraies Du Val de Loire) แห่งลุ่มแม่น้ำลัวร์ในฝรั่งเศส เป็นผู้ตั้งชื่อดอกกุหลาบชนิดนี้ ตามพระนามของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เมื่อเดือนสิงหาคม พ.ศ. 2514 ในเอกสารของไร่บันทึกเรื่องราวไว้ว่า "พระราชินีแห่งประเทศไทย ทรงพระสิริโฉมเป็นเสน่ห์แบบตะวันออกเหนือตะวันตก"

**อ้างอิง**
 วิชาการ,กรม. สมเด็จพระนางเจ้าสิริกิติ์ พระบรมราชินีนาถ -- กรุงเทพมหานคร: กระทรวงศึกษาธิการ, พ.ศ. 2537, หน้า 144

**ดูเพิ่ม**
 คัทลียาควีนสิริกิติ์- ดอนญ่าควีนสิริกิติ์
หมวดหมู่:กุหลาบ
หมวดหมู่:สิ่งมีชีวิตที่ตั้งชื่อตามพระนามของพระบรมวงศานุวงศ์ไทย
หมวดหมู่:สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
แคทลียาควีนสิริกิติ์

แคทลียาควีนสิริกิติ์ เป็นกล้วยไม้ที่อยู่ในสกุลแคทลียาสีขาว กลางดอกสีเหลือง ช่อหนึ่งมี 2-3 ดอก ออกดอกได้ตลอดทั้งปี มีลักษณะสูงประมาณ 20-40 เซนติเมตร ลำลูกกล้วยรูป ทรงกระบอก ใบ รูปขอบขนาน กว้าง 3.5-4.5 เซนติเมตร ยาว 17-20 เซนติเมตร ดอก ออกเดี่ยวหรือเป็นช่อ 1-4 ดอก จากปลายลำลูกกล้วย สีขาวนวล กลีบเลี้ยงรูปรี แกมสามเหลี่ยม ขอบเรียบ กลีบดอกและกลีบปาก แผ่กว้าง ขอบกลีบย่นเป็นคลื่น กลีบปากส่วนกลาง มีหยักเว้าลึกและมีแต้มสีเหลืองทองด้านในชัดเจน ดอกบานเต็มที่กว้าง 12-14 เซนติเมตร ฝักมีรูปทรงสามเหลี่ยมยาวประมาณ 3-5 เซนติเมตร เป็นกล้วยไม้ที่ชอบที่โปร่ง ไม่ชอบความชื้นมากนัก และไม่ทนต่อความร้อน
โดยเป็นกล้วยไม้พันธุ์ผสมระหว่าง Cattleya "Bow Bells" และ  C. obrieniana var.alba ซึ่งบริษัทกล้วยไม้เก่าแก่ของอังกฤษชื่อ แบล็กแอนด์ฟลอรี (Black & Flory) ซึ่งเป็นผู้ผสมขึ้นและได้รับรางวัลระดับสูงจากราชสมาคมไม้ประดับ (Royal Horticultural Society) แห่งอังกฤษ ได้ขอพระราชทานพระราชานุญาต ตั้งชื่อตามพระนามของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง โดยจดทะเบียนเมื่อ พ.ศ. 2501 
สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ได้พระราชทาน แคทลียา ควีนสิริกิติ์ เป็นดอกไม้ประจำวันสตรีไทย

**ดูเพิ่ม**
 กุหลาบควีนสิริกิติ์- ดอนญ่าควีนสิริกิติ์

**อ้างอิง**
 สมเด็จพระนางเจ้าสิริกิติ์ พระบรมราชินีนาถ, กรมวิชาการ, กระทรวงศึกษาธิการ, พ.ศ. 2537, หน้า 142
หมวดหมู่:สิ่งมีชีวิตที่ตั้งชื่อตามพระนามของพระบรมวงศานุวงศ์ไทย
หมวดหมู่:สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
หมวดหมู่:สกุลแคทลียา (กล้วยไม้)
ลิไวอะธัน (การ์ตูนญี่ปุ่น)

ความหมายอื่นของ เลเวียธาน ดูที่ ลิไวอะธัน (แก้ความกำกวม)
เลเวียธาน เป็นการ์ตูนญี่ปุ่น เรื่องราวเกี่ยวกับ ซามิโซะ โคเฮ ผู้หายสาบสูญ และกลับมาพร้อมกับร่างที่เกิดจากคน 5 คน และถูกเรียกว่า "เลเวียธาน" และเป็นกุญแจไขไปสู่การล้างโลก เลเวียธาน คือสัตว์ร้ายที่จะต้องถูกทูตสวรรค์ฆ่าและนำเลือดมาชำระบาปแทนมนุษย์

**เนื้อเรื่อง**

**ตัวละคร**

**รายชื่อตอน**
หมวดหมู่:การ์ตูนญี่ปุ่น
ประมวลรัษฎากร

ประมวลรัษฎากร เป็นชื่อของกฎหมายภาษีอากรฉบับหนึ่ง มีผลใช้บังคับโดยพระราชบัญญัติให้ใช้บทบัญญัติแห่งประมวลรัษฎากร พ.ศ. 2481 กฎหมายฉบับนี้เดิมเป็นที่รวมของกฎหมายภาษีอากรสำคัญหลายประเภท 

**ประเภท**
ปัจจุบันเป็นที่รวมของกฎหมายภาษีอากรเพียง 4 ประเภทด้วยกันคือ- ประเภทที่หนึ่ง ภาษีเงินได้  แบ่งเป็นภาษีเงินได้บุคคลธรรมดา และภาษีเงินได้นิติบุคคล  ภาษีนี้จัดเป็นภาษีทางตรงประเภทหนึ่ง- ประเภทที่สอง ภาษีมูลค่าเพิ่ม- ประเภทที่สาม ภาษีธุรกิจเฉพาะ- ประเภทที่สี่ อากรแสตมป์  จัดเป็นภาษีทางอ้อมประเภทหนึ่ง
ภาษีมูลค่าเพิ่มและภาษีธุรกิจเฉพาะเป็นระบบภาษีใหม่ที่นำมาบังคับใช้แทนภาษีการค้าตั้งแต่วันที่ 1 มกราคม พ.ศ. 2535 ภาษีเหล่านี้ล้วนแต่เป็นภาษีทางอ้อมที่เก็บจากฐานการใช้จ่ายบริโภคอุปโภคทั่วไปทั้งสิ้น ภาษีอากรทั้ง 4 ประเภทนี้อยู่ในอำนาจหน้าที่และการควบคุมของกรมสรรพากร

**แหล่งข้อมูลอื่น**
  กรมสรรพากร date=2006-07-18 
หมวดหมู่:ประมวลกฎหมาย
ค่าเฉลี่ยกำลังสอง

ค่าเฉลี่ยกำลังสอง (root mean square; เขียนย่อ RMS หรือ rms) เป็นศัพท์ทางคณิตศาสตร์และสถิติ (อาจเรียกอีกอย่างว่า quadratic mean) เป็นการวัดทางสถิติของปริมาณที่มีการเปลี่ยนแปลงอยู่ตลอดเวลา การคำนวณนั้น สามารถคำนวณหาอนุกรมของค่าใด ๆ หรือฟังก์ชันใด ๆ ที่แปรผันต่อเนื่อง ทั้งนี้คำว่า root mean square ก็คือ "รากที่สองของค่าเฉลี่ย" ของค่านั้น ๆ ยกกำลังสอง ด้วยเหตุนี้เราจึงถือว่าเป็นค่าเฉลี่ยยกกำลัง โดยมีตัวชี้กำลังคือ  นั่นเอง

**การคำนวณค่า  rms**
ค่า rms ของจำนวน  ตัว  คือ:

และสูตรที่สอดคล้องกันสำหรับฟังก์ชันต่อเนื่อง  ซึ่งกำหนดค่าในช่วง  (สำหรับฟังก์ชันเป็นคาบ (periodic function) ช่วงดังกล่าวควรจะเป็นจำนวนเต็ม ของวงรอบที่สมบูรณ์) นั่นก็คือ


**การใช้งาน**
ค่า RMS ของฟังก์ชันมักจะใช้ในการคำนวณทางฟิสิกส์ หรืออิเล็กทรอนิกส์

**ในทางไฟฟ้า**
การคำนวณกำลัง  ที่สูญเสียไปในตัวนำไฟฟ้าที่มีค่าความต้านทาน  เมื่อกระแส  ที่ไหลผ่านตัวนำไฟฟ้านั้นมีค่าคงที่นั้นสามารถทำได้ง่าย ตามการคำนวณดังนี้

แต่ถ้ากระแสไฟฟ้าเป็นฟังก์ชันแปรผัน  จะวัดกำลังไฟฟ้าจากค่าเฉลี่ย และนี้คือที่มาของค่า rms นั่นเอง
อาจแสดงให้เห็นได้ว่า ค่า rms ของ  นั้น สามารถใช้แทนค่ากระแสคงที่  ในสมการข้างบนนี้ เพื่อหาการสูญเสียกำลังเฉลี่ย (Paverage)
เรายังอาจได้ผลลัพธ์ดังต่อไปนี้ ด้วยวิธีการเดียวกัน

เมื่อใส่รากที่สองของทั้งสองสมการ และคูณด้วยกัน เราก็จะได้สมการดังต่อไปนี้

อย่างไรก็ตาม จะต้องเน้นย้ำว่า ค่านี้จะอิงกับสมมุติฐานที่ว่าแรงดันไฟฟ้า และกระแสไฟฟ้า นั้นจะผกผันตรงข้ามกัน (นั่นคือโหลดมีค่าความต้านทาน) แต่ไม่จริง ในกรณีทั่วไป
สำหรับในกรณีทั่วไป ไฟฟ้ากระแสสลับ (AC) เมื่อ  เป็นกระแสคลื่นรูปไซน์ ซึ่งเป็นค่าจริงโดยประมาณ สำหรับไฟเมน ค่า rms นั้นคำนวณได้ง่าย ๆ จากสมการ (2) ข้างบน และได้ผลลัพธ์ดังนี้

เมื่อ  คือ แอมปลิจูดสูงสุด (peak amplitude)
ค่า rms นั้นสามารถคำนวณได้โดยใช้สมการ (2) สำหรับรูปคลื่นใด ๆ เช่น สัญญาณเสียง หรือสัญญาณวิทยุ ทำให้เราสามารถคำนวณหากำลังเฉลี่ยที่ป้อนแก่โหลดใด ๆ ได้ ด้วยเหตุนี้ แรงดันไฟฟ้าที่ระบุไว้ที่ปลั๊กไฟบ้าน (เช่น 110 V หรือ 220 V) ก็ถือว่าเป็นค่า rms ในแทบทุกกรณี ไม่ใช่ค่าสูงสุดเลย
โปรดสังเกตว่าแอมปลิจูดสูงสุดนี้ มีค่าเป็นครึ่งหนึ่งของแอมปลิจูดพีคต่อพีค (peak-to-peak amplitude) เมื่อเรารู้ค่าแอมปลิจูดพีคต่อพีค ก็สามารถใช้สูตรเดียวกัน โดยการใช้ค่าครึ่งหนึ่งของค่า พีคต่อพีค (p-p)
ในด้านงานเครื่องเสียง มักจะเรียกกำลังเฉลี่ยว่า "กำลัง rms" (RMS power) ซึ่งผิดความหมาย ที่เข้าใจผิดนั้น คงเป็นเพราะติดมาจากค่าแรงดัน rms (RMS voltage) หรือกระแส rms (RMS current) นอกจากนี้แล้ว อาจเนื่องจาก rms มีความหมายถึงสิ่งที่ได้จากการเฉลี่ย ดังนั้น จึงนิยมใช้คำว่า กำลังขับสูงสุด rms (peak RMS power) ในการโฆษณา เพื่อบอกกำลังขับโดยเฉพาะของแอมปลิไฟร์ หรือเครื่องขยายเสียง แต่ความจริงแล้ว ไม่มีค่ากำลังวัตต์ rms ในทางคณิตศาสตร์เชิงฟิสิกส์เลย
สำหรับในทางเคมี ความเร็ว rms (root mean square velocity) นิยามว่า เป็นรากที่สอง ของค่าเฉลี่ยของความเร็วกำลังสอง ของโมเลกุลในก๊าส ความเร็ว rms ของก๊าสจึงคำนวณได้ โดยใช้สมการต่อไปนี้

โดยที่  แทนค่าคงที่ของก๊าสในอุดมคติ (ในกรณีนี้  8.314 J/(mol⋅K)),  เป็นอุณหภูมิของก๊าส มีหน่วยเป็นเคลวิน (K) และ  คือ มวล molar mass ของสารประกอบ มีหน่วยเป็นกิโลกรัมต่อโมล

**เปรียบเทียบค่าเฉลี่ยเลขคณิตและค่าเบี่ยงเบนมาตรฐาน**
หาก  เป็น ค่าเฉลี่ยเลขคณิต และ  เป็นค่าเบี่ยงเบนมาตรฐานของประชากรแล้ว

หมวดหมู่:มัชฌิม
บ้านคำปุน

บ้านคำปุน เป็นแหล่งผลิตงานหัตถศิลป์ผ้าทอมือ และแหล่งอนุรักษ์ศิลปะพื้นเมืองที่มีชื่อเสียงของจังหวัดอุบลราชธานี มีลักษณะกึ่งพิพิธภัณฑ์ เป็นของเอกชน ตั้งอยู่เลขที่ 331 ถนนศรีสะเกษ อำเภอวารินชำราบ จังหวัดอุบลราชธานี 

**ลักษณะงาน**
บ้านคำปุนประกอบด้วยกลุ่มอาคารไม้ ในแบบสถาปัตยกรรมอีสาน มีช่างทอผ้ามากกว่า 30 คน ผลิตผ้าไหมด้วยกี่ทอมือตามแบบโบราณ นับตั้งแต่การเตรียมเส้นไหม จนถึงการย้อม และทอ
ผ้าทอมือที่มีชื่อเสียงของบ้านคำปุน คือ ผ้าไหมมัดหมี่ทอผสมเทคนิคจก ซึ่งถือว่าเป็นแหล่งผลิตเดียวในประเทศไทย นอกจากนี้ยังมีการคิดค้นผ้าไหมแบบต่าง ๆ เช่น ผ้ามัดหมี่สอดเส้นพุ่งด้วยลูกปัดแก้ว หรือหินต่าง ๆ และเม็ดเงิน รวมทั้งผ้าทอยกทองแบบอุบลฯ นอกจากนี้บ้านคำปุนยังเป็นผู้คิดค้น "ผ้ากาบบัว" คือเป็นผ้าเอกลักษณ์ประจำจังหวัดอุบลราชธานีด้วย

**อ้างอิง**
  บ้านคำปุน จากเว็บไซต์มหาวิทยาลัยอุบลราชธานี date=2007-03-11 
หมวดหมู่:พิพิธภัณฑ์ในจังหวัดอุบลราชธานี
หมวดหมู่:ผ้าไทย
หมวดหมู่:อำเภอวารินชำราบ
เลวีอาธาน

"การสังหารเลวีอาธาน" ภาพพิมพ์ ค.ศ. 1865 โดย กุสตาฟ โดเร (Gustave Doré)
เลวีอาธาน (לִוְיָתָן "ม้วน; ขด", ภาษาฮิบรูมาตรฐาน Livyatan, ภาษาฮิบรูติเบเรียน Liwyāṯān) เป็นงูในทะเลตามคัมภีร์ฮีบรู (เพลงสดุดี 74:13-14; โยบ 41; และ อิสยาห์ 27:1)
คำว่า "เลวีอาธาน" นั้น ยังหมายถึงสัตว์ประหลาดขนาดยักษ์ หรือสัตว์ขนาดใหญ่ใดๆ ก็ได้ ในภาษาฮิบรูใหม่ คำนี้มีความหมายเพียง วาฬ เท่านั้น

**อ้างอิง**
 Labriola, Albert C. (1982). "The Medieval View of History in Paradise Lost". In Mulryan, John. Milton and the Middle Ages. Bucknell University Press. pp. 115–34. ISBN 978-0-8387-5036-0. P. 127.- Link, Luther (1995). The Devil: A Mask Without a Face. Reaktion Books. pp. 75–6. ISBN 0-948462-67-1.
หมวดหมู่:สัตว์ในนิยาย
หมวดหมู่:ปิศาจ
หมวดหมู่:สัตว์จำพวกงูในคัมภีร์ไบเบิล
หมวดหมู่:หนังสือโยบ
หมวดหมู่:หนังสืออิสยาห์
หมวดหมู่:หนังสืออาโมส
พิพิธภัณฑ์เทคโนโลยีทางภาพ

พิพิธภัณฑ์เทคโนโลยีทางภาพ เป็นพิพิธภัณฑ์เกี่ยวกับเทคโนโลยีภาพถ่ายและการพิมพ์ ตั้งอยู่ที่ภาควิชาวิทยาศาสตร์ทางภาพถ่ายและเทคโนโลยีทางการพิมพ์ คณะวิทยาศาสตร์ จุฬาลงกรณ์มหาวิทยาลัย นับเป็นพิพิธภัณฑ์แห่งแรกของประเทศไทยและภูมิภาคเอเชียที่จัดแสดงกล้องถ่ายภาพ ภาพถ่าย การพิมพ์และเทคโนโลยีทางภาพอื่น ๆ เป็นการเฉพาะและครบวงจร

**ประวัติ**
พิพิธภัณฑ์เทคโนโลยีทางภาพ ได้รับการอนุญาตจากจุฬาลงกรณ์มหาวิทยาลัย ให้ภาควิชาวิทยาศาสตร์ทางภาพถ่ายและเทคโนโลยีทางการพิมพ์ คณะวิทยาศาสตร์ จุฬาลงกรณ์มหาวิทยาลัยจัดตั้งขึ้น เพื่อเป็นการเฉลิมพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร เนื่องในวาระเฉลิมพระชนมพรรษาครบ 5 รอบ และรัชมังคลาภิเษกสมโภช นอกจากนี้ ยังเป็นวาระที่การถ่ายภาพของโลกมีกำเนิดมาครบ 153 ปีอีกด้วย 
พิพิธภัณฑ์เทคโนโลยีทางภาพได้รับพระกรุณาธิคุณจากสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ที่ทรงรับพิพิธภัณฑ์แห่งนี้ไว้ในพระอุปถัมภ์ เมื่อสร้างแล้วเสร็จพระบาทสมเด็จพระเจ้าอยู่หัวทรงพระกรุณาโปรดเกล้าฯ ให้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จฯ แทนพระองค์ไปทรงเปิดพิพิธภัณฑ์เทคโนโลยีทางภาพฯ เมื่อวันที่ 19 กรกฎาคม พ.ศ. 2534

**อ้างอิง**
เทคโนโลยีทางภาพ
หมวดหมู่:ก่อตั้งในกรุงเทพมหานครในปี พ.ศ. 2534
เทคโนโลยีทางภาพ
เทคโนโลยีทางภาพ
หมวดหมู่:การถ่ายภาพ
หมวดหมู่:คณะวิทยาศาสตร์ จุฬาลงกรณ์มหาวิทยาลัย
อาซามิ คนโนะ

อาซามิ คนโนะ (Konno Asami; เกิดวันที่ 7 พฤษภาคม ค.ศ. 1987) เป็นพิธีกรโทรทัศน์และอดีตนักร้องกับนักแสดงหญิงชาวญี่ปุ่น เธอเป็นอดีตสมาชิกรุ่นที่ 5 ของมอร์นิงมูซูเมะ

**ประวัติการทำงาน**
อาซามิ คนโนะ เข้าร่วมมอร์นิงมูซูเมะใน ค.ศ. 2001 จากการคัดเลือกในโครงการ "เลิฟออดิชัน 21" (LOVEオーディション 21) ถึงแม้ว่ากรรมการผู้ตัดสินจะกล่าวถึงเธอว่า "เธอเป็นแค่เด็กผู้หญิงธรรมดา" ก็ตาม
คนโนะปรากฏตัวอย่างเป็นทางการในซิงเกิลที่ 13 "มิสเตอร์มูนไลท์ (ไอโนะ บิกแบนด์)" ที่วางจำหน่ายในวันที่ 31 ตุลาคม ค.ศ. 2001. และร่วมร้องเพลงในอัลบั้มชุดที่ 4โฟร์ธอิกิมัชโชอิ! ที่วางจำหน่ายในวันที่ 27 มีนาคม ค.ศ. 2002
ในเดือนพฤษภาคมของปีเดียวกัน คนโนะได้รับการคัดเลือกให้รับบทนำในละครเวทีประจำปีของมอร์นิงมูซูเมะเรื่อง "มอร์นิงทาวน์" อย่างไม่คาดหวังมาก่อน ต่อมาในช่วงฤดูร้อนของปี เธอก็ได้ร่วมกับเฮลโล! โปรเจกต์ ชัฟเฟิลยูนิตส์ (Hello! Project Shuffle Units) โดยเธอเป็นหนึ่งในสมาชิกของ "โอโดรุ 11" ซึ่งในวงชัฟเฟิลยูนิตดังกล่าวนี้ เธอเป็นสมาชิกรุ่นที่ 5 เพียงคนเดียวของมอร์นิงมูซูเมะที่เข้ามาเป็นสมาชิก ส่วนเพื่อนคนอื่น ๆ ในรุ่นเดียวกันต่างเข้าไปร่วมกับวงชัฟเฟิลยูนิตที่ชื่อ "แฮปปี 7" กันทั้งหมด  
ต่อมาในเดือนกันยายน สมาชิกรุ่นที่ 5 ทุกคนได้ถูกนำไปร่วมกับวงซับยูนิตต่าง ๆ ของมอร์นิงมูซูเมะ ซึ่งคนโนะกับริซะ นีงากิ ได้เข้าไปร่วมกับ "ทัมโปโปะ" ในฐานะสมาชิกรุ่นที่ 3 ทั้งเธอและนีงากิได้สร้างผลงานเพลงกับทัมโปโปะเพียงแค่เพลงเดียวเท่านั้น นั่นคือเพลง "บีแฮปปี โคอิโนะยาจิโรเบะ" ก่อนที่ทัมโปโปะจะยุติการทำงานไป
ใน ค.ศ. 2003 คนโนะถูกนำไปร่วมกับวงแยก "มอร์นิงมูซูเมะ ซากูระกูมิ" และอยู่ในวงนั้นจนสำเร็จการศึกษา
ในเดือนกรกฎาคมของปีเดียวกัน คนโนะ ร่วมกับมิกิ ฟูจิโมโตะ ได้รับเลือกให้เข้าไปร่วมกับ คันทรีมูซูเมะ ภายในชื่อ "คันทรีมูซูเมะนิคนโนะโทะฟูจิโมโตะ" และมีซิงเกิลเพลงถึงสามซิงเกิล และยังเป็นแขกรับเชิญในละคร โคจิระฮงอิเกงามิโชะ 2
มีการประกาศข่าวว่าคนโนะได้เข้าเรียนในมหาวิทยาลัยเคโอะในวันที่ 11 ธันวาคม ค.ศ. 2006 หลังจากที่เธอได้สำเร็จการศึกษาจากมอร์นิงมูซูเมะและเฮลโล! โปรเจกต์เมื่อวันที่ 23 กรกฎาคม ค.ศ. 2006 แล้วเธอยอมรับข้ออ้างนี้เป็นการส่วนตัวในเว็บไซต์เฮลโล! โปรเจกต์ในวันที่ 28 ธันวาคม ค.ศ. 2006
วันที่ 29 กันยายน ค.ศ. 2011 คนโนะและอดีตสมาชิกรุ่นที่ 5 มาโกโตะ โองาวะได้ปรากฏตัวเป็นแขกรับเชิญพิเศษในคอนเสิร์ต "มอร์นิงมูซูเมะ คอนเสิร์ตทัวร์ 2011 อากิ ไอบีลีฟ ~ทากาฮาชิ ไอ ซตสึเงียวคิเน็นสเปเชียล~" ก่อนวันสำเร็จการศึกษาของไอ ทากาฮาชิ เพียง 1 วัน

**กลุ่มนักร้องที่สังกัด**
 กลุ่มนักร้องของเฮลโล! โปรเจกต์
** มอร์นิงมุซุเมะ (พ.ศ. 2544 – 2549)
** คันทรีมุซุเมะ นิ คนโนะ โทะ ฟูจิโมโตะ (พ.ศ. 2546 – 2548)- กลุ่มนักร้องย่อยของมอร์นิงมุซุเมะ
** ทัมโปโปะ (พ.ศ. 2545 – 2549)
** มอร์นิงมุซุเมะ ซากูระกูมิ (พ.ศ. 2546 – 2547)
** เฮลโล! โปรเจกต์ อากางูมิ (พ.ศ. 2548)- กลุ่มนักร้องผสมของเฮลโล! โปรเจกต์
** โอโดรุ 11 (พ.ศ. 2545)
** 11วอเตอร์ (พ.ศ. 2546)
** เอช.พี. ออลสตาร์ส (พ.ศ. 2547)

**ผลงาน**

**ดีวีดี**

**สมุดรวมภาพถ่าย**

**การแสดง**

**ภาพยนตร์**

**การปรากฏตัว**

**ทางรายการโทรทัศน์**


**ทางรายการวิทยุ**

**อ้างอิง**

**ดูเพิ่ม**
 เฮลโล! โปรเจกต์- มอร์นิงมุซุเมะ- คันทรีมุซุเมะ- ทัมโปโปะ- มอร์นิงมุซุเมะ ซากูระกูมิ- โอโดรุ 11 - 11วอร์เตอร์- เอช.พี. ออลสตาร์ส

**แหล่งข้อมูลอื่น**
 name=Asami Konno-  Konno Asami blog @ TV Tokyo
หมวดหมู่:นักร้องญี่ปุ่น
หมวดหมู่:มอร์นิงมุซุเมะ
หมวดหมู่:อดีตสมาชิกของมอร์นิงมุซุเมะ
หมวดหมู่:บุคคลที่เกิดในปี พ.ศ. 2530
หมวดหมู่:ผู้มีชื่อเสียงทางโทรทัศน์ชาวญี่ปุ่น
หมวดหมู่:บุคคลจากซัปโปโระ
หมวดหมู่:นักดนตรีแบ่งตามสัญชาติ

นักดนตรีแบ่งตามสัญชาติหรือแหล่งกำเนิด
:หมวดหมู่:กลุ่มดนตรีแบ่งตามสัญชาติ
หมวดหมู่:ดนตรีแบ่งตามสัญชาติ
หมวดหมู่:นักดนตรี
หมวดหมู่:บุคคลแบ่งตามอาชีพและสัญชาติ
หมวดหมู่:หมวดหมู่แบ่งตามสัญชาติ
หมวดหมู่:นักร้องแบ่งตามสัญชาติ

นักร้องแบ่งตามสัญชาติ
หมวดหมู่:นักร้อง
หมวดหมู่:ดนตรีแบ่งตามสัญชาติ
หมวดหมู่:หมวดหมู่แบ่งตามสัญชาติ
หมวดหมู่:นักดนตรีชาวอเมริกัน

ชาวอเมริกันที่เป็นนักดนตรี
หมวดหมู่:นักดนตรีแบ่งตามสัญชาติ
หมวดหมู่:ชาวอเมริกันแบ่งตามอาชีพ
สถาบันเอเชียโซไซตี

สถาบันเอเชียโซไซตี (Asia Society) เป็นสถาบันความร่วมมือระหว่างชาติที่มีจุดหมายในการสร้างความสัมพันธ์ ระหว่างสหรัฐกับประเทศในทวีปเอเชียรวมถึงหมู่เกาะในมหาสมุทรแปซิฟิก ก่อตั้งเมื่อ พ.ศ. 2499 โดยจอห์น ร็อกกะเฟลเลอร์ ที่ 3 โดยมีสำนักงานใหญ่ที่ นิวยอร์กซิตี ในรัฐนิวยอร์ก สหรัฐอเมริกา และมีสำนักงานสาขาทั่วโลกที่ฮิวสตัน ลอสแอนเจลิส ซานฟรานซิสโก วอชิงตัน ดี.ซี. ฮ่องกง มะนิลา เมลเบิร์น เซี่ยงไฮ้ และล่าสุดที่ก่อตั้งใน พ.ศ. 2549 ที่มุมไบ

**แหล่งข้อมูลอื่น**
  สถาบันเอเชียโซไซตี เว็บไซต์อย่างเป็นทางการ-  รายละเอียดสัญลักษณ์ของสถาบันเอเชียโซไซตี
หมวดหมู่:ความสัมพันธ์ระหว่างประเทศ
หมวดหมู่:องค์การระหว่างประเทศ
หมวดหมู่:นครนิวยอร์ก
สาธารณสุข

พาดหัวข่าวหนังสือพิมพ์ทั่วโลกในเรื่องการทดสอบวัคซีนโปลิโอ (13 เมษายน ค.ศ. 1955)
สาธารณสุข (public health) คือศาสตร์และศิลปะที่เกี่ยวข้องกับการดูแลและจัดการสุขภาพทั้งปวงของชุมชนโดยอิงตามการวิเคราะห์ด้านสุขภาพของประชากร คำว่าสุขภาพนั้นมีนิยามและจัดการในลักษณะต่าง ๆ กันจากหน่วยงานต่าง ๆ สำหรับองค์การอนามัยโลก แห่งสหประชาชาติ ซึ่งได้กำหนดมาตรฐานและเฝ้าระวังโรคทั่วโลก ได้นิยามคำว่า สุขภาพ ไว้ว่า "สภาพของการมีชีวิตทางกายภาพ ทางจิตใจ และทางสังคมที่สมบูรณ์ ไม่ใช้เพียงไม่มีโรคภัยหรือความแข็งแรงทางกายเท่านั้น"
ประชากรที่กล่าวไว้ข้างต้นอาจมีเพียงน้อยนิด หรือปริมาณมหาศาลในระดับทวีปก็ได้ สาธารณสุขมีด้วยกันหลายสาขาย่อย แต่โดยทั่วไปจะแบ่งเป็นหมวดต่าง ๆ ได้แก่ ระบาดวิทยา (epidemiology), ชีวสถิติ (biostatistics) และบริการสุขภาพ (health services) นอกจากนี้แล้ว สุขภาพเชิงสิ่งแวดล้อม เชิงสังคม และเชิงพฤติกรรม รวมทั้งสุขภาพเชิงอาชีพ ก็เป็นสาขาที่สำคัญของสาธารณสุขด้วย

**หนังสืออ่านเพิ่ม**
  isbn = 0786865229- Cite book |title=Encyclopedia of Public Health|editor=Breslow, Lester|year=2002|publisher=Macmillan Reference USA|location=New York|isbn=9780028653549- Cite book |title=Control of Communicable Diseases Manual|editor=Heymann, David L.|year=2008|publisher=American Public Health Association|location=Washington, D.C.|isbn=9780875531892-  isbn = 9780122272257-  isbn = 9780763738426-  author = Schneider, Dona; David E Lilienfeld-  isbn = 9780763754440-  isbn = 9780199218707

**แหล่งข้อมูลอื่น**
  Centre for History in Public Health, London School of Hygiene & Tropical Medicine-  Health-EU, the official public health portal of the European Union-  Healthy Stories, a collection of stories concerning public health from the Miami-Dade County Health Department-  What Is Public Health? date=2002-09-30  by the Association of Schools of Public Health

หมวดหมู่:สุขภาพ
หมวดหมู่:วิทยาศาสตร์สุขภาพ
หมวดหมู่:การแพทย์เฉพาะทาง
ราชวิทยาลัยอายุรแพทย์แห่งลอนดอน

อาคารย์วิทยาลัย ออกแบบโดย ดีนิส ลาสดัน
ราชวิทยาลัยอายุรแพทย์แห่งลอนดอน (Royal College of Physicians of London) เป็นสถาบันทางการแพทย์ที่เก่าแก่ที่สุดของ ประเทศอังกฤษ (โดยสถาบันที่เก่าแก่ที่สุดของ สหราชอาณาจักรคือ ราชวิทยาลัยศัลยแพทย์แห่งเอดินบะระ) วิทยาลัยอายุรแพทย์แห่งลอนดอนก่อตั้งเมื่อ พ.ศ. 2061 (ค.ศ. 1518) โดย เฮนรีที่ 8 แห่ง อังกฤษ โดยมีจุดมุ่งหมายเพื่อพัฒนาระบบพื้นฐานการแพทย์ และได้ชื่อรับการแต่งตั้งเป็น "ราชวิทยาลัยอายุรแพทย์แห่งลอนดอน" ในปี พ.ศ. 2217 (ค.ศ. 1674)

**แหล่งข้อมูลอื่น**
  เว็บไซต์อย่างเป็นทางการ
หมวดหมู่:สถาบันอุดมศึกษาในสหราชอาณาจักร
หมวดหมู่:ลอนดอน
การทอผ้า

เครื่องทอผ้า (สกอตแลนด์)
การทอผ้า หรือ การทอ (อังกฤษ : weaving) ถือเป็นศิลปะและหัตถกรรมหรืองานฝีมืออย่างหนึ่งที่มีมาตั้งแต่สมัยโบราณ เป็นกรรมวิธีการผลิตผืนผ้าโดยใช้เส้นด้ายพุ่งและเส้นด้ายยืนมาขัดประสานกันจนได้เป็นผืนผ้า ทั้งนี้ต้องมีเครื่องมือในการทอ เรียกว่า หูก หรือกี่ (ในภาษาไทยถิ่นอีสาน มักเรียกการทอผ้าว่า "ตำหูก")
กิจกรรมการทอผ้านั้น นอกจากเป็นขั้นตอนการผลิตเครื่องนุ่งห่ม หนึ่งในปัจจัยสี่ของมนุษย์แล้ว ยังถือเป็นงานศิลปะประเภททัศนศิลป์ด้วย เนื่องจากมีการให้สีสันและลวดลายต่าง ๆ ในผืนผ้า ปัจจุบันแม้จะมีการใช้เครื่องจักรสำหรับทอผ้า ใช้คอมพิวเตอร์สำหรับการควบคุมการผลิตและออกแบบลายผ้า แต่การทอผ้าด้วยมือก็ยังเป็นศิลปะที่ได้รับการยกย่องและชื่นชมเสมอมา

**อ้างอิง**

**แหล่งข้อมูลอื่น**
  ตำนานไหมไทย date=2012-03-07 
หมวดหมู่:ทัศนศิลป์
จีโรดีตาเลีย

ไฟล์:Bicycle-icon.png
จีโรดีตาเลีย (Giro d'Italia หมายถึง การท่องอิตาลี) หรือเรียกสั้น ๆ ว่า จิโร  เป็นการแข่งขันจักรยานทางไกลรอบประเทศอิตาลี ซึ่งจะจัดขึ้นเป็นเวลา 3 สัปดาห์ในช่วงเดือนพฤษภาคมถึงต้นเดือนมิถุนายนของทุกปี จีโรดีตาเลียเป็นการแข่งขันจักรยานที่มีชื่อเสียงเป็นอันดับสอง รองจากทูร์เดอฟรองซ์ในฝรั่งเศส โดยเริ่มจัดขึ้นตั้งแต่ ค.ศ. 1909 จนถึงปัจจุบัน 
จีโรดีตาเลียเป็นการแข่งขันจักรยานทางไกลหนึ่งในสามรายการใหญ่ ที่จัดการแข่งขันในยุโรป รวมเรียกว่า แกรนด์ทัวร์ โดยอีกสองรายการคือ- ตูร์เดอฟร็องส์ (Tour de France) จัดในฝรั่งเศส ช่วงเดือนกรกฎาคม- บูเอลตาอาเอสปัญญา (Vuelta a España) จัดในสเปน ช่วงเดือนกันยายน

**เสื้อสีสำหรับผู้ชนะในแต่ละประเภท**
ผู้ชนะการแข่งขันในแต่ละช่วงจะได้รับเสื้อ (jersey) เพื่อสวมใส่ในวันต่อไป โดยมีสีเฉพาะสำหรับผู้ชนะในแต่ละประเภท คือ- 30px สีชมพู (maglia rosa - pink jersey) สำหรับผู้มีคะแนนรวมสูงสุด- 30px สีเขียว (maglia verde - green jersey) สำหรับผู้ชนะในเขตภูเขา ซึ่งมีชื่อเรียกเฉพาะว่า King of the Mountains- 30px สีม่วง (maglia ciclamino - mauve jersey) สำหรับผู้ชนะในแต่ละช่วง- สีฟ้า (maglia azzura - sky-blue jersey) สำหรับผู้ชนะในแต่ละวัน

**แหล่งข้อมูลอื่น**
  เว็บไซต์อย่างเป็นทางการ
หมวดหมู่:กีฬาในประเทศอิตาลี
หมวดหมู่:การแข่งขันจักรยาน
บูเอลตาอาเอสปัญญา

ภาพการแข่งขันในเมืองซาราโกซา
ไฟล์:Bicycle-icon.png
บูเอลตาอาเอสปัญญา (Vuelta a España, แปลว่า การท่องสเปน) หรือเรียกสั้น ๆ ว่า บูเอลตา เป็นการแข่งขันจักรยานทางไกลรอบประเทศสเปน ซึ่งจะจัดขึ้นเป็นเวลา 3 สัปดาห์ในช่วงเดือนกันยายนของทุกปี บูเอลตาอาเอสปัญญาเป็นการแข่งขันจักรยานที่มีชื่อเสียงเป็นอันดับสาม รองจากตูร์เดอฟร็องส์ในฝรั่งเศสและจีโรดีตาเลียในอิตาลี ทั้งสามรายการรวมเรียกว่า  แกรนด์ทัวร์
บูเอลตาอาเอสปัญญาเริ่มจัดขึ้นครั้งแรกเมื่อ ค.ศ. 1935 และจัดต่อเนื่องทุกปีตั้งแต่ ค.ศ. 1955 เป็นต้นมา การแข่งขันในวันสุดท้าย ผู้ชนะจะเข้าเส้นชัยที่กรุงมาดริด
ผู้ชนะการแข่งขันในแต่ละช่วงจะได้รับเสื้อ (jersey) เพื่อสวมใส่ในวันต่อไป โดยมีสีเฉพาะสำหรับผู้ชนะในแต่ละประเภท คือ 
30px สีทอง สำหรับผู้มีคะแนนรวมสูงสุด
30px สีแดง สำหรับผู้ชนะในเขตภูเขา
30px สีน้ำเงินลายปลาสีเหลือง สำหรับผู้ชนะในแต่ละช่วง

**แหล่งข้อมูลอื่น**
  เว็บไซต์การแข่งขันอย่างเป็นทางการ
หมวดหมู่:การแข่งขันจักรยาน
หมวดหมู่:กีฬาในประเทศสเปน